CELEX: 32022R0877
Language: ro
Date: 2022-06-03 00:00:00
Title: Regulamentul (UE) 2022/877 al Consiliului din 3 iunie 2022 de modificare a Regulamentului (CE) nr. 765/2006 privind măsuri restrictive având în vedere situația din Belarus și implicarea Belarusului în agresiunea Rusiei împotriva Ucrainei

3.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 153/11
               
            
         REGULAMENTUL (UE) 2022/877 AL CONSILIULUI
         din 3 iunie 2022
         de modificare a Regulamentului (CE) nr. 765/2006 privind măsuri restrictive având în vedere situația din Belarus și implicarea Belarusului în agresiunea Rusiei împotriva Ucrainei
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia 2012/642/PESC a Consiliului din 15 octombrie 2012 privind măsuri restrictive având în vedere situația din Belarus și implicarea Belarusului în agresiunea Rusiei împotriva Ucrainei (1),
         având în vedere propunerea prezentată în comun de Înaltul Reprezentant al Uniunii pentru afaceri externe și politica de securitate și de Comisia Europeană,
         întrucât:
         
                     (1)
                  
                  
                     La 18 mai 2006, Consiliul a adoptat Regulamentul (CE) nr. 765/2006 (2).
                  
               
                     (2)
                  
                  
                     Regulamentul (CE) nr. 765/2006 pune în aplicare măsurile prevăzute în Decizia 2012/642/PESC.
                  
               
                     (3)
                  
                  
                     Prin Decizia (PESC) 2022/882 a Consiliului (3), se extinde domeniul de aplicare al sancțiunilor pentru a pune în aplicare în continuare concluziile Consiliului European din 24 martie 2022 în urma implicării Belarusului în agresiunea militară inacceptabilă și ilegală a Rusiei împotriva Ucrainei, care, în temeiul dreptului internațional, se califică drept act de agresiune.
                  
               
                     (4)
                  
                  
                     Având în vedere gravitatea situației, se impune să fie luate măsuri suplimentare. Prin urmare, prin Decizia (PESC) 2022/882 s-a extins lista entităților cărora li se aplică restricții în ceea ce privește autorizațiile de vânzare, furnizare, transfer sau export de produse și tehnologii cu dublă utilizare, precum și de bunuri și tehnologii care ar putea contribui la consolidarea militară și tehnologică a Belarusului sau la dezvoltarea sectorului apărării și al securității din Belarus. Prin Decizia (PESC) 2022/882 se extinde, de asemenea, lista instituțiilor de credit din Belarus și a filialelor lor din Belarus cărora li se aplică măsuri restrictive în ceea ce privește furnizarea de servicii specializate de mesagerie financiară.
                  
               
                     (5)
                  
                  
                     Prin urmare, Regulamentul (CE) nr. 765/2006 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            Regulamentul (CE) nr. 765/2006 se modifică după cum urmează:
            
                        1.
                     
                     
                        Articolul 1zb se înlocuiește cu următorul text:
                        
                           „Articolul 1zb
                           
                              (1)   Se interzice furnizarea de servicii specializate de mesagerie financiară, care sunt utilizate pentru schimbul de date financiare, către persoanele juridice, entitățile sau organismele care figurează pe lista din anexa XV sau către orice persoană juridică, entitate sau organism stabilit(ă) în Belarus ale căror drepturi de proprietate sunt deținute, în mod direct sau indirect, în proporție de peste 50 % de o entitate care figurează pe lista din anexa XV.
                           
                           
                              (2)   Pentru fiecare persoană juridică, entitate sau organism dintre cele menționate în anexa XV, interdicția prevăzută la alineatul (1) se aplică de la data menționată în anexa respectivă. Interdicția se aplică de la data respectivă oricărei persoane juridice, oricărei entități sau oricărui organism stabilit în Belarus ale cărui drepturi de proprietate sunt deținute, în mod direct sau indirect, în proporție de peste 50 % de o entitate inclusă pe lista din anexa XV.”
                           
                        
                     
                  
                        2.
                     
                     
                        La articolul 9, alineatul (1) se înlocuiește cu următorul text:
                        
                           „(1)   Statele membre stabilesc normele privind sancțiunile, inclusiv sancțiunile penale, aplicabile în cazul încălcării dispozițiilor prezentului regulament și iau toate măsurile necesare pentru a asigura punerea în aplicare a acestora. Sancțiunile prevăzute trebuie să fie eficace, proporționale și disuasive. Statele membre prevăd, de asemenea, măsuri adecvate de confiscare a produselor unor astfel de încălcări.”
                        
                     
                  
                        3.
                     
                     
                        Anexa V la Regulamentul (CE) nr. 765/2006 se înlocuiește cu textul care figurează în anexa I la prezentul regulament.
                     
                  
                        4.
                     
                     
                        Anexa XV la Regulamentul (CE) nr. 765/2006 se înlocuiește cu textul care figurează în anexa II la prezentul regulament.
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 iunie 2022.
            
               
                  Pentru Consiliu
               
               
                  Președintele
               
               C. COLONNA
            
         
         
            (1)  JO L 285, 17.10.2012, p. 1.
         
            (2)  Regulamentul (CE) nr. 765/2006 al Consiliului din 18 mai 2006 privind măsuri restrictive având în vedere situația din Belarus și implicarea Belarusului în agresiunea Rusiei împotriva Ucrainei (JO L 134, 20.5.2006, p. 1).
         
            (3)  Decizia (PESC) 2022/882 a Consiliului din 3 iunie 2022 de modificare a Deciziei 2012/642/PESC privind măsuri restrictive având în vedere situația din Belarus și implicarea Belarusului în agresiunea Rusiei împotriva Ucrainei (JO L 153, 3.6.2022).
      
      
         
            ANEXA I
            
               
                  
                     „ANEXA V
                     
                        LISTA PERSOANELOR FIZICE SAU JURIDICE MENȚIONATE LA ARTICOLUL 1e ALINEATUL (7), LA ARTICOLUL 1f ALINEATUL (7) ȘI LA ARTICOLUL 1fa ALINEATUL (1)
                     
                     Ministerul Apărării din Belarus
                     140 Repair Plant JSC
                     558 Aircraft Repair Plant JSC
                     2566 Radioelectronic Armament Repair Plant JSC
                     AGAT - Control Systems - Managing Company of Geoinformation Control Systems Holding JSC
                     AGAT - Electromechanical Plant OJSC
                     AGAT - SYSTEM
                     ATE - Engineering LLC
                     BelOMO Holding
                     Belspetsvneshtechnika SFTUE
                     Beltechexport CJSC
                     BSVT-New Technologies
                     Departamentul de afaceri interne al Comitetului executiv al regiunii Gomel
                     Trupele interne ale Ministerului Afacerilor Interne al Republicii Belarus
                     KGB Alpha
                     Kidma Tech OJSC
                     Minotor-Service
                     Minsk Wheeled Tractor Plant
                     Oboronnye Initsiativy LLC
                     OJS KB Radar Managing Company
                     Peleng JSC
                     Autoritatea de Stat pentru Industria Militară a Republicii Belarus
                     Comitetul pentru Securitatea Statului al Republicii Belarus
                     Transaviaexport Airlines JSC
                     Volatavto OJSC
                  
               ”
         
      
      
         
            ANEXA II
            
               
                  
                     „ANEXA XV
                     
                        LISTA PERSOANELOR JURIDICE, A ENTITĂȚILOR SAU A ORGANISMELOR MENȚIONATE LA ARTICOLUL 1zb
                     
                     
                                 Denumirea persoanei juridice, a entității sau organismului
                              
                              
                                 Data de aplicare
                              
                           
                                 Belagroprombank
                              
                              
                                 20 martie 2022
                              
                           
                                 Bank Dabrabyt
                              
                              
                                 20 martie 2022
                              
                           
                                 Development Bank of the Republic of Belarus (Banca de Dezvoltare a Republicii Belarus)
                              
                              
                                 20 martie 2022
                              
                           
                                 Belinvestbank (Banca Belarusă pentru Dezvoltare și Reconstrucție)
                              
                              
                                 14 iunie 2022
                              
                           
               ”